
1. [bookmark: _Toc413837925][bookmark: _Toc368566380][bookmark: _Toc368392529][bookmark: _Toc368392479]
IEPIRKUMA PROCEDŪRA, TĀS IDENTIFIKĀCIJAS NUMURS
1.1. Iepirkuma procedūra tiek rīkota, ievērojot Publisko iepirkumu likumu (turpmāk – PIL), Ministru kabineta 2017. gada 28. februāra noteikumus Nr. 107 “Iepirkuma procedūru un metu konkursa norises kārtība” (turpmāk – MK noteikumi) un citu iepirkuma priekšmetu regulējošo normatīvo aktu prasības. 
1.2. [bookmark: _Hlk51056487][bookmark: _Hlk51246137][bookmark: _Hlk161913884]Iepirkuma procedūras veids, nosaukums un identifikācijas numurs: atklāts konkurss “Koka konstrukciju atjaunošana un pastiprināšana administratīvajā ēkā “Kaķukrogs”, Vaives pagastā, Cēsu novadā”, identifikācijas numurs CNP/2026/84 (turpmāk arī – Konkurss vai Iepirkuma procedūra).
1.3. Konkursa nolikums satur vispārīgās prasības, kas attiecas uz to iepirkuma procedūru, kuras profilā Konkursa nolikums ir pievienots. Konkursa nolikums satur informācijas daļas (informācija par Pasūtītāju, detalizēta informācija par iepirkuma priekšmetu, piegādātāju kvalifikācijas prasības, finanšu piedāvājuma prasības, iepirkuma līguma projekts, veidlapas u.c. informācija), kas ir pieejamas attiecīgās iepirkuma procedūras profila datos, Elektronisko iepirkumu sistēmas (turpmāk – EIS) e-konkursu apakšsistēmā. Konkursa sadaļā publicētie pielikumi ir Konkursa nolikuma neatņemamas sastāvdaļas.
2. PASŪTĪTĀJS UN KONTAKTPERSONAS
2.1. Pasūtītājs:
	Pasūtītājs:
	Cēsu novada pašvaldība

	Juridiskā adrese:
	Raunas iela 4, Cēsis, Cēsu novads, LV-4101

	Reģistrācijas Nr.:
	90000031048

	Pasūtītāja tīmekļa vietne:
	https://www.cesis.lv  

	Pasūtītāja pircēja profila adrese EIS:
	https://www.eis.gov.lv/EKEIS/Supplier/Organizer/1398
(turpmāk arī – Pasūtītāja profils)

	Kontaktpersona:

	Indra Alsiņa, Cēsu novada Centrālās administrācijas Juridiskās pārvaldes Iepirkumu speciāliste. 
Tālrunis 28602398, e-pasts: indra.alsina@cesunovads.lv.
Kontaktpersona sniedz tikai organizatoriska rakstura informāciju par iepirkuma procedūru.

	Iepirkuma komisija 
(turpmāk – Komisija)
	Visus ar Konkursa norisi saistītos jautājumus risina iepirkuma komisija, kas izveidota ar Cēsu novada pašvaldības izpilddirektores L. Mednes 2026. gada 9. jūlija rīkojumu Nr. 4-15/2026/618 “Par iepirkuma komisijas izveidi iepirkuma procedūrai “Koka konstrukciju atjaunošana un pastiprināšana administratīvajā ēkā “Kaķukrogs”, Vaives pagastā, Cēsu novadā”” un darbojas Pasūtītāja vārdā.

	Pasūtītāja 
darba laiks:
	Pirmdien 08:00 – 18:00, no otrdienas līdz ceturtdienai ieskaitot 08:00 – 17:00, piektdienās 08:00 –13:00.


2.2. Pasūtītājs kā pārzinis veic Pretendenta piedāvājumā saņemto personas datu apstrādi ar mērķi nodrošināt pretendenta / būvdarbu veicēja atlasi, publiska iepirkumu līguma noslēgšanu un izpildi. Iegūto personu datu apstrāde un uzglabāšana tiks nodrošināta atbilstoši 2016. gada 27. aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām, citiem normatīvajiem aktiem un iepirkuma līguma noteikumiem.


3. IEPIRKUMA PRIEKŠMETS
3.1. Iepirkuma priekšmets: Koka konstrukciju atjaunošana un pastiprināšana administratīvajā ēkā “Kaķukrogs”, Vaives pagastā, Cēsu novadā, kas jāveic saskaņā ar SIA “PEAK Project”, Vien. reģ. Nr. 40203359188, izstrādāto būvprojektu “Administratīvās ēkas pārseguma atjaunošana “Kaķukrogs”, Vaives pagasts, Cēsu novads” (Konkursa nolikuma 9. pielikums), Tehnisko specifikāciju (Konkursa nolikuma 1. pielikums), Tehnisko piedāvājumu, Finanšu piedāvājumu (Konkursa nolikuma 7. pielikums), Būvdarbu tāmi (Konkursa nolikuma 7.1 pielikums), Līgumu (Konkursa nolikuma 8. pielikums), Konkursa dokumentāciju, spēkā esošajiem normatīvajiem aktiem un Pasūtītāja norādījumiem.
3.2. Iepirkuma priekšmets netiek dalīts iepirkuma daļās. Pamatojums: viens pretendentu loks, viens būvobjekts, viens būvdarbu veikšanas laiks objektā. Pretendents drīkst iesniegt tikai vienu piedāvājuma variantu par visu iepirkuma priekšmeta apjomu. Piedāvājumi ar nepilnu iepirkuma apjomu netiek vērtēti.
3.3. CPV kodi: 45454000-4 (Pārbūves darbi); 45454100-5 (Atjaunošanas pakalpojumi); 45223200-8 (Konstrukciju būves).
3.4. Līgumu izpildes vieta: “Kaķukrogs”, Vaives pagasts, Cēsu novads, LV-4136.
3.5. Līgumu izpildes termiņš:  2 (divu) kalendāro mēnešu laikā no līguma parakstīšanas dienas.
3.6. Būvdarbu un preču garantijas termiņš: 36 (sešdesmit) mēneši no būvdarbu pieņemšanas nodošanas akta parakstīšanas brīža.
3.7. Maksājumu kārtība: noteikta Konkursa iepirkuma līguma projektā (Konkursa nolikuma 8. pielikums).
3.8. Objekta apskate: pretendentam vēlams veikt (nav obligāta) objekta apskati dabā, iepriekš sazinoties ar Īpašumu apsaimniekošanas pārvaldes Nekustamo īpašumu tehnisko projektu vadītāju Armandu Kuzņecovu pa tālruni: 25649221, e-pasts: armands.kuznecovs@cesunovads.

4. PRETENDENTS, APAKŠUZŅĒMĒJI, PERSONĀLS UN TO NOMAIŅA
4.1. Pretendents – piegādātājs, kurš iesniedzis piedāvājumu Konkursā.
4.2. Pretendents - fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus un ir iesniegusi piedāvājumu Konkursā EIS e-konkursu apakšsistēmā (turpmāk – Pretendents). 
4.3. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Konkursā, tad visi piegādātāju apvienības biedri paraksta Konkursa pieteikumu.
4.4. Pretendents Līguma izpildē ir tiesīgs piesaistīt apakšuzņēmējus.
4.5. Apakšuzņēmējs ir Pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei. Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. PIL 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. 
4.6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Pretendents iesniedz būvdarbos vai pakalpojumu sniegšanā iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Sarakstā jānorāda arī piegādātāja apakšuzņēmēja apakšuzņēmēji. Iepirkuma līguma izpildes laikā piegādātājam ir pienākums paziņot Pasūtītājam par jebkurām minētās informācijas izmaiņām, kā arī papildināt sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā. 
4.7. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta saskaņā ar PIL 62. pantu.
5. IESPĒJAS IEPAZĪTIES AR KONKURSA NOLIKUMU UN TĀ SAŅEMŠANA
5.1. Pasūtītājs publicē paziņojumu par līgumu Iepirkumu uzraudzības biroja tīmekļvietnē.
5.2. Ieinteresētais piegādātājs EIS Pasūtītāja profilā var saņemt Konkursa nolikumu un ar to saistīto dokumentāciju, lejupielādējot to elektroniskajā formātā EIS e–konkursu apakšsistēmā  https://www.eis.gov.lv/EKEIS/Supplier/Procurement/178552. 
5.3. [bookmark: _Hlk51061657]Vispārējie nosacījumi Pretendenta dalībai Konkursā (tostarp iesniedzamie dokumenti) ir pieejami https://www.eis.gov.lv/EKEIS/Supplier/Procurement/178552 EIS e–konkursu apakšsistēmā. 
5.4. Ieinteresētais piegādātājs jautājumus, papildu informāciju par Konkursa nolikumu uzdod EIS e-konkursu apakšsistēmā Konkursa sadaļā PIL 38. pantā noteiktajā kārtībā.
5.5. Par jautājuma saņemšanas dienu tiek uzskatīts saņemšanas datums līdz Konkursa nolikumā noteiktā Pasūtītāja darba dienas beigām. Pēc darba laika iesniegtais jautājums tiek uzskatīts par saņemtu nākamajā darba dienā. Ja ieinteresētais piegādātājs ir laikus pieprasījis papildu informāciju vai uzdevis jautājumu par Konkursa nolikumu, Komisija atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām. 
5.6. Gadījumā, ja pieprasītā informācija ir tik apjomīga, ka Pasūtītājs nevar to sagatavot un sniegt atlikušajā atbildes sniegšanas termiņā, tas drīkst Pretendentam atteikt sniegt šādu informāciju, pamatojoties uz to, ka tā nav pieprasīta laikus.
5.7. Jebkura papildu informācija (paziņojums, atbilde uz Pretendenta jautājumu), kas tiks sniegta saistībā ar Konkursu, tiks publicēta EIS e-konkursu apakšsistēmā Konkursa sadaļā, un tā ir saistoša turpmākā Konkursā. Ar brīdi, kad informācija ievietota EIS e-konkursu apakšsistēmā Konkursa sadaļā, uzskatāms, ka ieinteresētie piegādātāji ir saņēmuši papildu informāciju par iepirkuma procedūru.
5.8. Ieinteresēto piegādātāju pienākums ir pastāvīgi sekot EIS e–konkursu apakšsistēmā https://www.eis.gov.lv/EKEIS/Supplier/Procurement/178552 Konkursa sadaļā publicētajai informācijai, t.sk. Komisijas sniegtajām atbildēm uz ieinteresēto piegādātāju jautājumiem par Konkursu. 
Komisija nav atbildīga par to, ja kāds ieinteresētais piegādātājs nav iepazinies ar informāciju par Konkursu, kurai ir nodrošināta brīva un tieša elektroniska pieeja EIS e–konkursu apakšsistēmā.
6. PIEDĀVĀJUMA IESNIEGŠANAS UN ATVĒRŠANAS KĀRTĪBA
6.1. Piedāvājumu drīkst iesniegt, sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē. 
6.2. Saskaņā ar PIL 39. panta pirmo daļu piedāvājumi Konkursā ir iesniedzami tikai elektroniski, izmantojot Valsts reģionālās attīstības aģentūras tīmekļvietnē pieejamo EIS e–konkursu apakšsistēmu. Ārpus EIS e–konkursu apakšsistēmas iesniegtie piedāvājumi tiks atzīti par neatbilstošiem Konkursa nolikuma prasībām. 
6.3. Lai Pretendents iesniegtu piedāvājumu EIS e-pasūtījumu apakšsistēmā rīkotā iepirkuma procedūrā, tas reģistrējas EIS[footnoteRef:2] vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar EIS e–konkursu apakšsistēmu atbilstoši to normatīvo aktu regulējumam, kas nosaka elektroniskai piedāvājumu iesniegšanai izmantojamo informācijas sistēmu tehniskās prasības. [2:  Reģistrācijas informāciju skatīt – https://www.eis.gov.lv/EIS/Publications/PublicationView.aspx?PublicationId=4&syste%20mCode=CORE] 

6.4. Piedāvājumu atvēršana paredzēta EIS e-konkursu apakšsistēmā ne ātrāk kā četras stundas pēc piedāvājumu iesniegšanas termiņa beigām. Piedāvājumu iesniegšanas un atvēršanas termiņu skatīt EIS e-konkursu apakšsistēmā Pasūtītāja pircēja profilā un Iepirkumu uzraudzības biroja tīmekļvietnē “Paziņojums par līgumu”. 
6.5. Piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus pieteikumu elektroniskai saņemšanai. 
6.6. Iesniegto piedāvājumu atvēršanas procesam var sekot līdzi tiešsaistes režīmā EIS  e–konkursu apakšsistēmā. 
6.7. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, Komisija pieņem lēmumu par iepirkuma procedūras pārtraukšanu un Pasūtītājs sagatavo paziņojumu par līguma slēgšanas tiesību piešķiršanu un publicē to Iepirkumu uzraudzības biroja tīmekļvietnē vai, ja sākotnējais paziņojums par līgumu ir publicēts Eiropas Savienības Oficiālajā Vēstnesī, nosūta to Eiropas Savienības Publikāciju birojam publicēšanai Eiropas Savienības Oficiālajā Vēstnesī.
6.8. Ja Pretendents datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
7. PRASĪBAS ATTIECĪBĀ UZ PIEDĀVĀJUMA NOFORMĒJUMU
7.1. Piedāvājums jāiesniedz elektroniski EIS e–konkursu apakšsistēmā. Katra iesniedzamā dokumenta formāts var atšķirties, bet ir jāievēro šādi iespējamie veidi: 
7.1.1. izmantojot EIS e–konkursu apakšsistēmas piedāvātos rīkus, aizpildot EIS e–konkursu apakšsistēmā Konkursa sadaļā ievietotās formas; 
7.1.2. gadījumā, ja Pretendents elektroniski aizpildāmos dokumentus ir sagatavojis ārpus EIS e–konkursu apakšsistēmas un augšuplādējis sistēmas attiecīgajās vietnēs aizpildītas formas, t.sk. ar formā integrētajiem failiem, Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām. Ja Pasūtītājs konstatē, ka Pretendents ir izmainījis Pasūtītāja noteikto veidlapu, Pasūtītājam ir tiesības lemt par šāda piedāvājuma neizskatīšanu un atzīšanu par neatbilstošu Konkursa nolikuma prasībām;
7.1.3. gadījumā, ja Pretendents, sagatavojot elektronisko piedāvājumu ir šifrējis to ārpus EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājis piedāvājumu ar elektronisku atslēgu un paroli, Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām. 
7.2. Piedāvājuma veidlapas jāaizpilda tikai elektroniski atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā. 
7.3. Visus dokumentus Pretendents iesniedz elektroniskā formā un pēc saviem ieskatiem ir tiesīgs parakstīt Pretendentu pārstāvēt tiesīga vai tās pilnvarota persona gan ar EIS piedāvāto elektronisko parakstu (sistēmas paraksts), gan ar drošu elektronisko parakstu, izņemot Pretendenta piedāvājuma nodrošinājumu, kas jāparaksta piedāvājuma nodrošinājuma devējam ar drošu elektronisko parakstu (ja attiecināms). 
7.4. Piedāvājums jāparaksta Pretendentu pārstāvēt tiesīgai personai vai viņa pilnvarotajai personai – pievienojot attiecīgu pilnvaru (oriģināls vai tās kopija, kas apliecināta Ministru Kabineta 2018. gada 4. septembra noteikumu Nr. 558 „Dokumentu izstrādāšanas un noformēšanas kārtība” noteiktajā kārtībā) piedāvājuma parakstīšanai un tajā esošo dokumentu tulkojuma un kopijas pareizības apliecināšanai. Pilnvarā precīzi jānorāda pilnvarotajai personai piešķirto tiesību un saistību apjoms.
7.5. Ja Pretendents ir ārvalstu persona un piedāvājums vai kāds no piedāvājuma dokumentiem tiek parakstīts ar drošu elektronisko parakstu, tad Pretendentam ir jānorāda vietne (saite), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstenumu.
7.6. Pretendentiem jāsagatavo piedāvājumi tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, t.sk. piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
7.7. Piedāvājumā jāiekļauj: 
7.7.1. Pieteikums dalībai Konkursā; 
7.7.2. Pretendenta kvalifikācijas (atlases) dokumenti; 
7.7.3. Finanšu piedāvājums, Būvdarbu tāme;
7.7.4. Tehniskais piedāvājums.
7.8. Piedāvājumā iekļautajiem dokumentiem jābūt skaidri salasāmiem datorrakstā bez neatrunātiem labojumiem, aizkrāsojumiem vai dzēsumiem. Ja ir veikti kādi labojumi, tiem jābūt atrunātiem atbilstoši Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība” ietvertajām prasībām. 
7.9. Pēc Komisijas pieprasījuma, ja Komisijai rodas šaubas par iesniegtās dokumenta kopijas autentiskumu, Pretendentam jāuzrāda dokumenta oriģināls vai jāiesniedz apliecināta dokumenta kopija. 
7.10. Piedāvājumu sagatavo latviešu valodā. Svešvalodā sagatavotiem piedāvājuma dokumentiem pievieno Pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents. 
7.11. Iesniedzot piedāvājumu, Pretendents pilnībā atzīst visus Konkursa nolikumā ietvertos nosacījumus (t.sk. tā pielikumos un formās, kuras ir ievietotas EIS e–konkursu apakšsistēmas Konkursa sadaļā).
8. PRASĪBAS PRETENDENTAM, TĀ PIEDĀVĀJUMAM UN IESNIEDZAMIE DOKUMENTI
8.1. Pretendentu atlases nosacījumi ir obligāti visiem Pretendentiem, kuri vēlas iegūt tiesības slēgt iepirkuma līgumu.
8.2. Atlases dokumentus Pretendents sagatavo un iesniedz, ievērojot šādas prasības:
	Kvalifikācijas prasības
	Dokuments kvalifikācijas prasības atbilstības novērtēšanai

	8.2.1. Pretendents iesniedz pieteikumu dalībai iepirkuma procedūrā atbilstoši Konkursa nolikuma 2. pielikumam. 
Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām. 
Ja pieteikumu paraksta persona, kurai nav Pretendenta pārstāvības tiesības, jāiesniedz Pretendenta personas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu. 
Personai, kura paraksta pieteikumu, pārstāvības tiesībām jābūt nostiprinātām atbilstoši Latvijas Republikā spēkā esošajam normatīvo aktu regulējumam. Ārvalstu pretendenta paraksttiesīgās personas pārstāvības tiesībām ir jābūt nostiprinātām atbilstoši tā reģistrācijas valsts vai patstāvīgās dzīvesvietas valsts normatīvo aktu regulējumam.
Ja pieteikumu nav parakstījusi persona ar pārstāvības tiesībām, piedāvājums tiek noraidīts.
Pretendents pieteikuma parakstīšanai izmanto EIS iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.

	8.2.2. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.
	Pieteikumam jāpievieno šo personu starpā noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Līgumā (vienošanās) jāiekļauj šāda informācija:
1) piegādātāju apvienības dibināšanas mērķis un līguma darbības (spēkā esamības) termiņš;
2) katra apvienības dalībnieka līguma daļa, tiesības un pienākumi;
3) informācija par piegādātāju apvienības vadošo dalībnieku;
4) pilnvarojumu dalībniekam, kurš tiesīgs rīkoties visu piegādātāju apvienības dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.

	8.2.3. Pretendents ir neatkarīgi no konkurentiem izstrādājis piedāvājumu, ko Pretendents apliecina, iesniedzot apliecinājumu par neatkarīgi izstrādātu piedāvājumu (Konkursa nolikuma 3. pielikums).

	8.2.4. Pretendents normatīvajos tiesību aktos noteiktajos gadījumos ir reģistrēts Komercreģistrā, VID publiskojamo datu bāzē vai līdzvērtīgā reģistrā ārvalstīs.
Prasība attiecas arī uz personālsabiedrību un  visiem personālsabiedrības biedriem (ja piedāvājumu iesniedz personālsabiedrība) vai  visiem piegādātāju apvienības dalībniekiem (ja piedāvājumu iesniedz piegādātāju apvienība), personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām (ja attiecināms), kā arī apakšuzņēmējiem (ja Pretendents plāno piesaistīt apakšuzņēmējus).
Ja par iepirkuma procedūras uzvarētāju tiek atzīta personu apvienība, tās pienākums ir līdz iepirkuma līguma  noslēgšanai, bet ne vēlāk kā 10 (desmit) dienu laikā no dienas, kad saskaņā ar PIL Pasūtītājs ir informējis Pretendentu par iepirkuma līguma slēgšanas tiesību piešķiršanu, pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
Šajā apakšpunktā minēto termiņu var pagarināt, ja attiecīgais ārvalsts Pretendents iesniedz pierādījumus tam, ka attiecīgajā mītnes valstī reģistrācijas procesam nepieciešams ilgāks laiks.
	Informāciju par Pretendentu, kurš ir reģistrēts Latvijas Republikas Komercreģistrā, Komisija pārbauda Uzņēmumu reģistra tīmekļa vietnē, ja Pretendents nav iesniedzis komersanta reģistrācijas apliecības kopiju.
Informāciju par fiziskām personām, kas veic saimniecisko darbību, Komisija pārbauda Valsts ieņēmuma dienesta tīmekļa vietnē sadaļā “VID publiskojamo datu bāze/Saimnieciskās darbības veicēji”.
Ja Pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu saistību raksta (protokolu, vienošanos vai citu dokumentu) kopiju par sadarbību līguma izpildē.
Pretendents, kurš nav reģistrēts Latvijas Republikas Komercreģistrā vai VID publiskojamo datu bāzē, iesniedz komercdarbību vai saimnieciskās darbības reģistrējošas iestādes ārvalstīs izdotu reģistrācijas apliecības kopiju vai izziņu (-as) vai arī ārvalstīs reģistrēts Pretendents norāda publiski pieejamu reģistru, kur Komisija varētu pārliecināties par reģistrācijas faktu, kas apliecina, ka Pretendents, personu grupas dalībnieki, personālsabiedrības dalībnieki, persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un apakšuzņēmēji ir reģistrēti likumā noteiktajā kārtībā un apliecina ārvalstīs reģistrēta Pretendenta (arī personu grupas dalībnieku, personālsabiedrības dalībnieku, personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un apakšuzņēmēju) dalībnieku sastāvu.

	8.2.5. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), Pretendenta norādītie apakšuzņēmēji, Pretendenta norādītās personas, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kas veiks būvdarbus, ir reģistrētas Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu.
	Par reģistrāciju Būvkomersantu reģistrā Pasūtītājs pārliecinās Būvniecības informācijas sistēmas tīmekļa vietnē sadaļā “Būvkomersantu reģistrs”.
Ārvalstī reģistrētam Pretendentam, kas nav reģistrēts Latvijas Republikas Būvkomersantu reģistrā, jāiesniedz attiecīgajā ārvalstī reģistrācijas/licencēšanas/ sertificēšanas faktus apliecinoši dokumenti, ja attiecīgās valsts, kurā reģistrēts Pretendents, normatīvie akti tādu pieprasa.
Pretendentam un/vai saistītajām personām, kas nav reģistrētas Būvkomersantu reģistrā, jāiesniedz apliecinājums, ka gadījumā, ja tās tiks atzītas par uzvarētāju, tās pirms līguma slēgšanas reģistrēsies Būvkomersantu reģistrā. 
Uz būvniecības pakalpojuma uzsākšanas brīdi, saskaņā ar Būvniecības likuma 22. pantu, komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji.

	8.2.6. Pretendentam iepriekšējo 3 (trīs) gadu laikā (t.i., 2021., 2022., 2023., 2024., 2025. un 2026. gadā līdz piedāvājuma iesniegšanas termiņa beigām), vai īsākā periodā, ņemot vērā Pretendenta dibināšanas vai darbības uzsākšanas laiku, ir veicis vismaz viena objekta būvdarbus, kur veikti koka konstrukciju izbūves vai pārbūves darbi.
Līgumam uz piedāvājumu iesniegšanas dienu jābūt  pilnībā izpildītam.

Gadījumā, ja pieredze par noteiktajiem darbiem tiek apliecināta apakšuzņēmēja statusā, tā tiks atzīta par atbilstošu tikai tādā gadījumā, ja šis apakšuzņēmējs veica prasībā norādītos darbus.
	Pretendents atbilstošu pieredzi norāda pieredzes sarakstā (Konkursa nolikuma 2. pielikums), klāt pievienojot:
1) Pasūtītāja atsauksmi par Pretendenta norādīto pieredzi (veiktajiem darbiem), kas apliecina tā atbilstību Nolikumā izvirzītajām kvalifikācijas prasībām.
Pretendents var apliecināt atbilstību arī ar citiem dokumentiem (pieņemšanas-nodošanas aktiem, pavadzīmēm, izziņām, u.c.).
Iesniegtajos dokumentos ir jābūt iekļautai visai informācijai, kas apliecina Pretendenta kvalifikācijas prasību atbilstību.  
Ja piedāvājumu iesniedz piegādātāju apvienība vai personālsabiedrība, Pretendents pieredzi var apliecināt ar viena dalībnieka individuālo prasībām atbilstošu pieredzi. Dalībnieka pieredzei, kas iegūta cita Pretendenta vai personu apvienības sastāvā, jābūt nošķiramai un dokumentāli pierādāmai. 
Pasūtītājs ir tiesīgs pieprasīt no Pretendenta kvalifikāciju (t.sk. veikto darbu) apliecinošus dokumentus (piemēram, pieņemšanas-nodošanas aktus, pavadzīmes, izziņas u.c.), kas apliecina sniegto ziņu patiesumu.

	8.2.7. Ja Pretendentam tiks piešķirtas iepirkuma līguma slēgšanas tiesības, tas iepirkuma līguma izpildē piesaistīs atbildīgo būvdarbu vadītāju, kurš ir sertificēts ēku būvdarbu vadīšanā un būvuzraudzībā.
	Pretendents atbildīgo būvdarbu vadītāju norāda speciālistu sarakstā (Konkursa nolikuma 2. pielikums), klāt pievienojot:
1) atbildīgā būvdarbu vadītāja parakstītu apliecinājumu (Konkursa nolikuma 5. pielikums), ka, ja ar Pretendentu tiks noslēgts iepirkuma līgums, tas apņemas piedalīties iepirkuma līguma izpildē un pildīt attiecīgā speciālista pienākumus.
Par būvspeciālista spēkā esoša sertifikāta esamību  Pasūtītājs pārliecinās Būvniecības informācijas sistēmas tīmekļa vietnē sadaļā “Būvspeciālistu reģistrs”.
Ja atbildīgā būvdarbu vadītāja pieredze tiek apliecināta ar veiktajiem būvdarbiem citā valstī, piedāvājumam jāpievieno dokumenti, kas nepārprotami apliecina Pretendenta speciālista pieredzes atbilstību Konkursa nolikumā izvirzītajām prasībām, piemēram, iezīmējot ar atšķirīgu krāsu konkrētās sadaļas vai aprakstā iekļaujot nepārprotamas norādes.

	8.2.8. Ja Pretendentam tiks piešķirtas iepirkuma līguma slēgšanas tiesības, tas iepirkuma līguma izpildē piesaistīs darba aizsardzības koordinatoru (personu), kas:
a) normatīvajos aktos noteiktajā kārtībā ir saņēmusi būvprakses sertifikātu būvdarbu vadīšanas vai būvuzraudzības jomā un ir apguvusi pamatlīmeņa[footnoteRef:3] zināšanas darba aizsardzībā (teorijas sadaļu) un specializētās[footnoteRef:4] darba aizsardzības zināšanas būvniecībā, vai  [3:  Ministru kabineta 10.08.2010. noteikumu Nr. 749 “Apmācības kārtība darba aizsardzības jautājumos” 6. punkts nosaka, ka pamatlīmeņa zināšanas darba aizsardzības jomā var iegūt personas, kurām ir vismaz pamatizglītība, apgūstot darba aizsardzības pamatlīmeņa zināšanu izglītības programmu, ko izstrādājusi izglītības iestāde atbilstoši Izglītības un zinātnes ministrijas apstiprinātajam paraugam. Darba aizsardzības pamatlīmeņa zināšanu izglītības programmas apjoms ir 60 stundu, no kurām 40 stundu ir teorijas sadaļa un 20 stundu prakse.]  [4:  Ministru kabineta 10.08.2010. noteikumu Nr. 749 “Apmācības kārtība darba aizsardzības jautājumos” 6.1 punkts nosaka, ka, specializētās zināšanas apgūst profesionālās pilnveides izglītības programmā, kuras apjoms ir 40 stundu un kura saistīta ar attiecīgo komercdarbības veidu, atbilstoši Izglītības un zinātnes ministrijas apstiprinātajam paraugam.] 

b) normatīvajos aktos noteiktajā kārtībā ir saņēmusi būvprakses sertifikātu būvdarbu vadīšanas vai būvuzraudzības jomā un ir ieguvusi pirmā līmeņa profesionālo augstāko izglītību darba aizsardzības jomā, vai  
c) ieguvusi otrā līmeņa profesionālo augstāko izglītību darba aizsardzības jomā.
	Pretendents atbilstošu speciālistu norāda speciālistu sarakstā (Konkursa nolikuma 2. pielikums), klāt pievienojot:
1) speciālista kvalifikāciju apliecinoša dokumenta (apliecības, diploma u.c.) kopiju,
2) speciālista parakstītu apliecinājumu (Konkursa nolikuma 6. pielikums), ka, ja ar Pretendentu tiks noslēgts iepirkuma līgums, tas apņemas piedalīties iepirkuma līguma izpildē un pildīt darba aizsardzības koordinatora pienākumus.
Par būvspeciālista spēkā esoša sertifikāta esamību  (ja attiecināms) Pasūtītājs pārliecinās Būvniecības informācijas sistēmas tīmekļa vietnē sadaļā “Būvspeciālistu reģistrs”.

	8.2.9. Pretendents ir tiesīgs veidot vienu speciālistu sarakstu saskaņā ar Konkursa nolikuma 2. pielikumu un iekļaut tajā Konkursa nolikuma 8.2.7. un 8.2.8. apakšpunktā norādītos speciālistus.
Konkursa nolikuma 8.2.7. un 8.2.8. apakšpunktā minētie speciālisti iepirkuma līguma izpildē var pildīt vairāku speciālistu lomas ar noteikumu, ka tam ir Konkursa nolikuma 8.2.7. un 8.2.8. apakšpunktā izvirzītā nepieciešamā kvalifikācija attiecīgajam speciālistam.
Pretendents nodrošina, ka iepirkuma līguma izpildē iesaistītie speciālisti darbojas vienotā komandā. Vienā speciālistu komandā var būt vairāki vienas jomas speciālisti, kā arī var tikt veidotas vairākas speciālistu komandas, kas atbilst Konkursa nolikumā izvirzītājam prasībām attiecīgajam speciālistam.

	8.2.10. Ja Pretendents iepirkuma līguma izpildē piesaistīs speciālistu, kura profesionālā kvalifikācija ir iegūta ārzemēs, un šis speciālists nav reģistrēts Latvijas Republikas Būvkomersantu reģistrā, Pretendents iesniedz dokumentu, kas pierāda, ka speciālists ir atbilstoši kvalificēts ārvalstī, kur tas ir reģistrēts (vai kurā ieguvis izglītību, ja speciālistu reģistrāciju neparedz attiecīgās valsts normatīvie akti). 
Ārvalstu Pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai.
Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja Pretendentam tiks piešķirtas iepirkuma līguma slēgšanas tiesības, tas līdz iepirkuma līguma noslēgšanai normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.

	8.2.11. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
Pretendents piedāvājumā norāda personas, uz kuru tehniskajām un profesionālajām iespējām tas balstās (Konkursa nolikuma 2. pielikums) un pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu (Konkursa nolikuma 4. pielikums) vai vienošanos par nepieciešamo resursu nodošanu Pretendenta rīcībā. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti iepirkuma līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem un vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai.
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
Pretendents, kā arī personas, uz kuras iespējām Pretendents balstās, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.

	8.2.12. Piedāvājumā jānorāda visi apakšuzņēmēji (t.sk. apakšuzņēmēja apakšuzņēmēji) un katram šādam apakšuzņēmējam izpildei nododamo iepirkuma līguma daļu (Konkursa nolikuma 2. pielikums) un jāiesniedz sarakstā norādīto apakšuzņēmēju apliecinājumu par gatavību piedalīties iepirkuma līguma izpildē un veikt tam nododamo iepirkuma līguma daļu un darbus (Konkursa nolikuma 4. pielikums).
Apakšuzņēmēja izpildāmo darbu kopējo vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
Pretendents, kā arī apakšuzņēmējs, dokumentu parakstīšanai var izmantot elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.

	8.2.13. Atbilstoši PIL 49. panta nosacījumiem Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām Pretendentu atlases prasībām. Var iesniegt veidlapu atbilstoši Eiropas Komisijas 2016. gada 5. janvāra Īstenošanas regulai 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas pieejama http://espd.eis.gov.lv/.  
Veidlapa jāiesniedz par Pretendentu, kā arī par katru piegādātāju apvienības dalībnieku (arī par katru personālsabiedrības dalībnieku, ja Pretendents ir personālsabiedrība), par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. 
Aizpildot EVIPD veidlapu, obligāti jāaizpilda veidlapas II daļa “Informācija par ekonomikas dalībnieku”, III daļa “Izslēgšanas iemesli”, IV daļa “Atlases kritēriji”, VI daļa “Noslēguma apliecinājumi”.
Apakšuzņēmējiem, kuru veicamo būvdarbu vai sniedzamo pakalpojumu vērtība ir vismaz 10 000 euro, ir jāaizpilda III daļa “Izslēgšanas iemesli”. Savukārt personām, uz kuru spējām Pretendents  balstās, ir jāaizpilda III daļa “Izslēgšanas iemesli”, kā arī jānorāda IV daļā “Atlases kritēriji” informācija attiecībā uz tiem atlases kritērijiem, par kuriem Pretendents uz konkrēto personu ir balstījies. 
Piegādātāju apvienība par katru tās dalībnieku iesniedz atsevišķu EVIPD veidlapu. 
Pretendentam EVIPD ir jānorāda arī, vai uz Pretendentu un PIL 42.panta trešajā daļā minētajām personām nav attiecināms kāds no PIL 42. panta otrās daļas 2. un 3. punktā minētajiem izslēgšanas nosacījumiem. Starptautisko un Latvijas Republikas nacionālo sankciju likumā noteiktie izslēgšanas noteikumi ir iekļauti valsts tiesību normās paredzētajos izslēgšanas iemeslos EVIPD sagataves III daļas „Izslēgšanas iemesli” D sadaļā.
Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.


9. [bookmark: _Hlk62566812]PASKAIDROJUMI FINANŠU PIEDĀVĀJUMA SAGATAVOŠANU
9.1. [bookmark: _Hlk49763367]Pretendents sagatavo un iesniedz Finanšu piedāvājumu, ievērojot Konkursa nolikumā, t.sk. Konkursa nolikuma 1. pielikumā “Tehniskā specifikācija” noteiktās prasības, atbilstoši Konkursa nolikuma 7. pielikumam “Finanšu piedāvājums” un 7.1 pielikumam “Būvniecības tāme”.
9.2. Finanšu piedāvājumu/Būvniecības tāmes sagatavo, ņemot vērā Tehniskajā specifikācijā un būvprojektā būvdarbiem izvirzītās prasības. Cenām jābūt norādītām par katru Finanšu piedāvājumā/Būvniecības tāmē norādīto pozīciju. Ja kādā no pozīcijām cenas nav norādītas, uzskatāms, ka Pretendents nav iesniedzis cenas par visu iepirkuma apjomu, kas ir pamats atzīt Pretendenta Finanšu piedāvājumu/Būvniecības tāmi par neatbilstošu Konkursa nolikumam, līdz ar to Pretendents izslēdzams no turpmākās dalības Konkursā. 
9.3. Būvniecības tāmē jābūt ietvertām aprēķina formulām (ar izmantotu „ROUND” funkciju ar precizitāti 2 (divas) zīmes aiz komata, saglabājot visas formulas un funkcijas, kas izmantotas aprēķinos). Datnes nedrīkst būt aizsargātas ar paroli. 
9.4. Ja Pretendents konstatē nesakritības būvdarbu apjomos, vai, veicot objekta apskati un veicot kontrolmērījumus, konstatē nesakritības būvdarbu apjomos, tam par to nekavējoties rakstveidā jāziņo Pasūtītājam.
9.5. Finanšu piedāvājumā visas cenas jānorāda EUR (bez PVN). Finanšu piedāvājuma cenās ir jāievērtē un jāiekļauj visas ar būvdarbu veikšanu saistītās izmaksas, visi normatīvajos aktos paredzētie nodokļi (izņemot PVN) un nodevas,  visas ar to netieši saistītās izmaksas (satiksmes organizācija būvdarbu izpildes laikā, apbraucamo ceļu uzturēšana, utt.), materiālu izmaksas, darbaspēka izmaksas, piegādes, montāžas, uzstādīšanas izmaksas, nepieciešamo palīgdarbu izmaksas, tehnikas un palīgierīču izmantošanas izmaksas, būvgružu aizvākšanas izmaksas un citas izmaksas, kas ir saistošas pretendentam, lai nodrošinātu kvalitatīvu iepirkuma līguma izpildi, kā arī visi riski, tajā skaitā visi iespējamie sadārdzinājumi.
9.6. Finanšu piedāvājumam/Būvniecības tāmei jābūt izteiktai euro bez PVN, atsevišķi jānorāda PVN un piedāvājuma cena ar PVN. Vērtējot piedāvājumu, Komisija ņems vērā cenu bez PVN.
9.7. Pretendents iesniedz Finanšu piedāvājumu/Būvniecības tāmi, kurā norāda līgumcenu un vienības cenu euro un centos bez PVN ar ne vairāk kā divām zīmēm aiz komata, atsevišķi katrai pozīcijai. Gadījumā, ja Finanšu piedāvājumā/Būvniecības tāmē būs norādītas vairāk kā divas zīmes aiz komata, noapaļošana netiks veikta un Komisija ņems vērā tikai pirmās divas zīmes aiz komata.
9.8. Pretendenta piedāvātā līgumcena ir nemainīga visā iepirkuma līguma izpildes laikā, izņemot iepirkuma līgumā noteiktajos gadījumos, vai, ja līgumcena tiek samazināta/palielināta proporcionāli izpildāmo darbu apjoma samazinājumam/palielinājumam, ja tādu veic Pasūtītājs. Līgumcena netiks pārskatīta, ja, slēdzot iepirkuma līgumu vai iepirkuma līguma laikā, izrādīsies, ka Pretendents cenā nav iekļāvis kādas no izmaksām kvalitatīvai iepirkuma līguma izpildei. 
9.9. Kā Finanšu piedāvājuma sastāvdaļa tiks vērtēta pretendenta sagatavotajās tāmēs norādītā informācija par piedāvātajiem būvizstrādājumiem un materiāliem. Pretendentam ir tiesības piedāvāt ekvivalentus būvizstrādājumus un materiālus, ja tas nav pretrunā ar būvprojektā noteiktajiem tehniskajiem risinājumiem. Izvēloties ekvivalentus būvizstrādājumus vai materiālus, tas ir skaidri jānorāda tāmēs attiecīgajā pozīcijā. Nav pieļaujamas atsauces  “vai ekvivalents” un/vai “vai analogs”. Pretendentam konkrēti jānorāda tos būvizstrādājumus un materiālus, kuru izmaksas pretendents ir iekļāvis  piedāvājumā. Ja piedāvājumā būs iepriekš minētās norādes, tad pasūtītājs uzskatīs, ka pretendents ir piedāvājis tāmēs  norādītos būvizstrādājumus un materiālus, nevis ekvivalentus/analogus. Gadījumā, ja pretendents piedāvās ekvivalentus/analogus būvizstrādājumus vai materiālus, pretendentam jānodrošina piedāvāto būvizstrādājumu un materiālu atbilstības deklarācijas, sertifikāti vai citi dokumenti, kas pamato to  atbilstību.
9.10. Finanšu piedāvājumu/Būvniecības tāmi paraksta Pretendenta pilnvarotais pārstāvis (pārstāvības tiesības reģistrētas publiskos reģistros vai izsniegta attiecīga pilnvara) ar drošu elektronisko parakstu vai EIS piedāvāto elektronisko parakstu (sistēmas paraksts).
9.11. Pretendents nedrīkst iesniegt Finanšu piedāvājuma/Būvniecības tāmes variantus.
10.1. PASKAIDROJUMI TEHNISKĀ PIEDĀVĀJUMA SAGATAVOŠANAI
10. Pretendents sagatavo un iesniedz Tehnisko piedāvājumu, ievērojot Konkursa nolikumā un tā 1. pielikumā “Tehniskā specifikācija” noteiktās prasības. 
10. Tehnisko piedāvājumu sagatavo, pamatojoties uz Tehniskajā specifikācijā (Konkursa nolikuma 1. pielikums) un Būvprojektā (Konkursa nolikuma 9. pielikums) ietvertajām prasībām, iekļaujot informāciju par paredzētajiem darbu izpildes risinājumiem, metodēm un organizāciju, kas nepieciešama kvalitatīvai un atbilstošai būvdarbu veikšanai.
10. Tehniskajam piedāvājumam jābūt sagatavotam tā, lai no tā nepārprotami būtu secināms, ka Pretendents ir iepazinies ar iepirkuma priekšmetu, Būvprojektu, Tehnisko specifikāciju un darbu izpildes apstākļiem, kā arī ir izvērtējis būvdarbu veikšanai nepieciešamos tehniskos un organizatoriskos risinājumus. 
10. Ja Pretendents Tehniskajā piedāvājumā nav iekļāvis visu Konkursa nolikumā un Tehniskajā specifikācijā prasīto informāciju vai iesniegtā informācija ir nepilnīga, neskaidra vai neatbilst iepirkuma priekšmetam, Pasūtītājs ir tiesīgs atzīt Tehnisko piedāvājumu par neatbilstošu Konkursa nolikuma prasībām. 
10. Tehniskajā piedāvājumā ietvertajiem risinājumiem jāatbilst spēkā esošo normatīvo aktu prasībām, Būvprojektam un Tehniskajai specifikācijai. 
10. Ja Pretendents konstatē neatbilstības, nepilnības vai pretrunas Būvprojektā, Tehniskajā specifikācijā vai citos iepirkuma dokumentos, kas var ietekmēt būvdarbu kvalitatīvu izpildi, Pretendentam par to nekavējoties rakstveidā jāinformē Pasūtītājs.
10. Tehnisko piedāvājumu paraksta Pretendenta pilnvarotā persona ar drošu elektronisko parakstu vai EIS piedāvāto elektronisko parakstu (sistēmas paraksts).
10. Pretendents nav tiesīgs iesniegt Tehniskā piedāvājuma variantus.
11.1. PIEDĀVĀJUMU VĒRTĒŠANAS KRITĒRIJS UN PIEDĀVĀJUMA VĒRTĒŠANA 
11. Piedāvājumu vērtēšanas pamatnoteikumi:
1. Komisija piedāvājumu vērtēšanu veic slēgtās sēdēs šādos posmos: finanšu piedāvājumu atbilstības pārbaude; zemākās piedāvātās cenas noteikšana atbilstoši piedāvājumu izvērtēšanas kritērijam; piedāvājuma noformējuma pārbaude,  Pretendenta atlases prasību pārbaude.
1. Piedāvājuma izvērtēšanas kritērijs: no Pretendentu piedāvājumiem, kas atbilst Konkursa nolikuma prasībām, Komisija izvēlas saimnieciski visizdevīgāko piedāvājumu ar viszemāko cenu.
1. Ja pirms tam, kad pieņems lēmumu par iepirkuma līguma slēgšanas tiesību piešķiršanu, tiks konstatēs, ka Pretendentu piedāvājumu novērtējums atbilstoši piedāvājuma izvēles kritērijam ir vienāds, Pasūtītājs kā izšķirošo piedāvājuma izvēles kritēriju piemēros to, ka izvēlēto piedāvājumu ir iesniedzis Pretendents, kas ir veicis vairāk (skaitliski) līdzvērtīga rakstura un apjoma būvdarbus (Pretendenta pieredze atbilstoši Konkursa nolikuma 8.2.6. apakšpunktam), un tādēļ Komisija Pretendentiem pieprasīs Konkursa nolikumā norādīto informāciju. Gadījumā, ja pēc šī kritērija piemērošanas divu vai vairāku Pretendentu novērtējums ir vienāds, Pasūtītājs rīko atklātu izlozi, uzaicinot tajā piedalīties attiecīgos Pretendentus. 
11. Piedāvājumu vērtēšanas posmi:
2. Finanšu piedāvājumu atbilstības pārbaude - Komisija vērtē, vai Pretendentu finanšu piedāvājumi atbilst Konkursa nolikuma 9. nodaļā noteiktajām prasībām un Konkursa nolikuma 7. un 7.1 pielikuma veidlapai. Komisija pārbauda, vai Pretendentu finanšu piedāvājumos nav aritmētisku kļūdu. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma līgumcenu, Komisija paziņo Pretendentam, kura pieļautās kļūdas ir labotas. Vērtējot piedāvājumu, Komisija ņem vērā Komisijas veikto aritmētisko kļūdu labojumu. Ja finanšu piedāvājums neatbilst Konkursa nolikuma 9. nodaļā noteiktajām prasībām un Konkursa nolikuma 7. un 7.1 pielikuma veidlapai, Komisija ir tiesīga Pretendentu noraidīt un tā piedāvājumu Konkursā tālāk nevērtēt. 
2. Zemākās piedāvātās cenas noteikšana atbilstoši piedāvājumu izvērtēšanas kritērijam – Komisija ir tiesīga turpmākos piedāvājuma vērtēšanas posmus veikt tikai tam Pretendentam, kura piedāvātā cena ir viszemākā, atbilstoši piedāvājumu izvērtēšanas kritērijam. Šajā posmā Komisija izvērtē Konkursa nolikuma 11.12. apakšpunktā noteikto, vai Pretendenta piedāvātā līgumcena nav nepamatoti lēta. 
2. Piedāvājuma noformējuma pārbaude - Komisija vērtē piedāvājuma ar viszemāko cenu atbilstību Konkursa nolikuma 7. punktā noteiktajām prasībām. Ja konstatēta piedāvājuma noformējuma neatbilstība, tad Komisija lems par piedāvājuma noraidīšanu, izvērtējot neatbilstības būtiskumu saskaņā ar normatīvajiem aktiem un judikatūru.
2. Pretendenta atlase - Komisija vērtē Pretendenta, kura piedāvātā cena ir viszemākā, atbilstību Konkursa nolikuma 8. punktā noteiktajām Pretendentu atlases prasībām. Komisija ir tiesīga noraidīt Pretendentu no turpmākās dalības Konkursā jebkurā no šādiem gadījumiem:
0. [bookmark: _Ref91403057]Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju un šai informācijai ir nozīme kvalifikācijas apliecināšanai. Komisija nenoraidīs piedāvājumu, ja trūkstošo informāciju iespējams iegūt PIL 41. pantā noteiktajā kārtībā;
0. Pretendents neatbilst Konkursa nolikumā noteiktajām atlases prasībām profesionālās darbības veikšanai, tehniskajām un profesionālajām spējām;
0. Pretendenta piedāvātais personāls neatbilst Konkursa nolikumā noteiktajām atlases prasībām.
2. Tehnisko piedāvājumu atbilstības pārbaude -  Komisija vērtē, vai Pretendentu Tehniskie piedāvājumi atbilst Konkursa nolikuma 10. nodaļā noteiktajām prasībām un Konkursa nolikuma 1.2 pielikuma veidlapai. Ja Komisija konstatē, ka Pretendenta iesniegtais Tehniskais piedāvājums ir neskaidrs vai tajā ir acīmredzamas pārrakstīšanās kļūdas, Komisija ir tiesīga pieprasīt, lai Komisijas noteiktajā termiņā, nodrošinot vienlīdzīgu attieksmi pret visiem Pretendentiem, tiek izskaidrota vai papildināta tehniskajā piedāvājumā iekļautā informācija un novērstas acīmredzamas pārrakstīšanās kļūdas, nemainot iesniegto piedāvājumu un tā novērtējumu saskaņā ar Konkursa nolikumā noteiktajiem piedāvājuma izvērtēšanas kritērijiem. Ja Tehniskais piedāvājums neatbilst Konkursa nolikuma 10. nodaļā noteiktajām prasībām, Komisija ir tiesīga noraidīt Pretendentu. Ja piedāvājumā ir ietverti ekvivalenti risinājumi vai preces, Komisija izvērtē to atbilstību Konkursa nolikumā noteiktajām prasībām, tai skaitā tehniskajām specifikācijām un funkcionalitātes kritērijiem. Komisija ir tiesīga pieprasīt tikai tādu papildu informāciju vai dokumentus ekvivalences pierādīšanai, kas neizraisa iesniegtā piedāvājuma vai tā novērtējuma grozīšanu. Ja ekvivalence netiek pienācīgi pamatota vai izvērtēšanas rezultātā netiek apstiprināta, Komisija ir tiesīga noraidīt Pretendentu.
11. Piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājumu vērtēšanā.
11. Komisijai ir tiesības pieprasīt, lai Pretendents precizē sniegto informāciju, ja tas nepieciešams piedāvājuma noformējuma pārbaudei, Pretendentu atlasei, kā arī piedāvājumu vērtēšanai un salīdzināšanai.   
11. Ja Komisija pieprasa, lai Pretendents precizē iesniegto informāciju, tā nosaka termiņu, līdz kuram Pretendentam jāsniedz atbilde.   
11. Ja Pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.
11. Pēc piedāvājumu izvērtēšanas Komisija pieņem lēmumu par iespējamu līguma slēgšanas tiesību piešķiršanu (starplēmums) un veic Pretendentu izslēgšanas noteikumu pārbaudi Konkursa nolikumā un PIL 42. pantā noteiktajā kārtībā. 
11. Piedāvājuma noformējuma pārbaudei, Pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu. 
11. Eksperts nesniedz atzinumu, ja ir ieinteresēts konkrēta Pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta Pretendenta izvēlē vai darbībā. Šo apliecinājumu eksperts pievieno atzinumam.
11. Ekspertam ir tiesības iepazīties ar piedāvājumiem, kā arī lūgt Komisiju pieprasīt no Pretendenta papildu informāciju, kas ir nepieciešama atzinuma sagatavošanai.
11. Eksperts piedāvājumā ietverto un Pretendenta papildus sniegto informāciju drīkst izmantot tikai sava atzinuma sniegšanai. 
11.12. Nepamatoti lēta piedāvājuma pārbaude:
11.12.1. Komisija izvērtē, vai tā Pretendenta, kuram atbilstoši Konkursa nolikuma 10.1.2. punktā noteiktajam piedāvājumu izvēles kritērijam, būtu piešķiramas iepirkuma līguma slēgšanas tiesības, piedāvājums nav nepamatoti lēts – par norādīto cenu nav iespējams izpildīt iepirkuma līguma noteikumus.
11.12.2. Ja Komisijai rodas šaubas, ka konkrētais Pretendenta piedāvājums ir nepamatoti lēts, Komisija pieprasa skaidrojumu par piedāvāto cenu un izmaksām.
11.12.3. Komisija, konsultējoties ar Pretendentu, izvērtē tā sniegtos skaidrojumus. Komisijai ir tiesības prasīt, lai Pretendents iesniedz izdrukas no Valsts ieņēmumu dienesta elektroniskās deklarēšanas sistēmas par Pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. Informāciju attiecībā uz Latvijā reģistrētu vai pastāvīgi dzīvojošu personu par tās darbinieku vidējām stundas tarifa likmēm profesiju grupās Pasūtītājs, kā arī piegādātājs par sevi Ministru kabineta noteiktajā kārtībā iegūst no Valsts ieņēmumu dienesta, izmantojot Ministru kabineta noteikto informācijas sistēmu. Pasūtītājs minēto informāciju no Valsts ieņēmumu dienesta ir tiesīgs saņemt, neprasot Pretendenta un tā piedāvājumā norādīto apakšuzņēmēju piekrišanu.
11.12.4. Komisija noraida Pretendenta piedāvājumu kā nepamatoti lētu, ja sniegtie skaidrojumi nepamato Pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
11.12.5. Ja Komisija konstatē, ka Pretendenta piedāvājums ir nepamatoti lēts tāpēc, ka Pretendents saņēmis komercdarbības atbalstu, piedāvājumu pēc konsultācijām ar Pretendentu var noraidīt, tikai pamatojoties uz to, ka Pretendents nevar Komisijas noteiktā saprātīgā termiņā pierādīt, ka saņemtais komercdarbības atbalsts ir saderīgs ar iekšējo tirgu atbilstoši Līguma par Eiropas Savienības darbību 107. pantam. Ja Komisija noraida piedāvājumu šā iemesla dēļ, tā informē Eiropas Komisiju un Iepirkumu uzraudzības biroju par piedāvājuma noraidīšanu vai noraidīšanas iemeslu.
12. PRETENDENTU IZSLĒGŠANAS NOTEIKUMI UN SANKCIJAS
12.1. Attiecībā uz Pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības, Pasūtītājs veic pārbaudi par PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem Pretendentu izslēgšanas iemesliem. PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētie Pretendentu izslēgšanas gadījumi tiks pārbaudīti PIL 42. pantā noteiktajā kārtībā.
12.2. PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētie izslēgšanas iemesli attiecas arī uz jebkuru no šādām personām:
12.2.1. uz personālsabiedrības biedru, ja Pretendents ir personālsabiedrība;
12.2.2. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
12.2.3. uz Pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro;
12.2.4. PIL 42. panta otrās daļas 1., 2. un 3. punkts — uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē;
12.2.5. PIL 42. panta otrās daļas 1., 2. un 11. punkts — uz Pretendenta patieso labuma guvēju.
12.3. Ja Pasūtītājs, veicot PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minēto Pretendentu izslēgšanas gadījumu pārbaudi, tas konstatēs attiecīgos Pretendentu izslēgšanas gadījumus, tas rīkojas atbilstoši PIL 42. panta attiecīgās daļas nosacījumiem un PIL 43. panta nosacījumiem. 
12.4. Ja Pretendents būtu izslēdzams no dalības iepirkuma procedūrā tādēļ, ka PIL 42. panta otrās daļas  1., 2., 3., 4., 5., 6., 7., 10., 11., 12., 13. un 14. punktā minētie izslēgšanas iemesli attiecas uz PIL  42. panta trešās daļas 2. un 3. punktā minēto personu, uzticamība nodrošināma, Pretendentam nomainot PIL 42. panta trešās daļas 2. un 3. punktā minēto personu pret tādu personu, kura atbilst paziņojumā par līgumu vai iepirkuma procedūras dokumentos noteiktajām prasībām un uz kuru nav attiecināmi PIL  42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktie izslēgšanas iemesli. Ja Pretendents 10 (desmit) darbdienu laikā pēc pieprasījuma nosūtīšanas dienas neiesniedz PIL 43. panta otrajā daļā minētos dokumentus vai Pasūtītājs neuzskata iesniegto skaidrojumu un pierādījumus par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, vai arī Pretendents neveic PIL  42. panta trešās daļas 2. un 3. punktā minēto personu nomaiņu saskaņā ar PIL 43. panta piekto daļu, Pasūtītājs pieņem lēmumu izslēgt Pretendentu no turpmākās dalības iepirkuma procedūrā. 
12.5. Pasūtītājs Starptautisko un Latvijas Republikas nacionālo sankciju likuma 11.1 panta pirmās daļas noteiktajā kārtībā attiecībā uz Pretendentu, kuram būtu piešķiramas līguma slēgšanas tiesības, pārbauda, vai attiecībā uz šo Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja attiecībā uz Pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi, Pretendents ir izslēdzams no dalības iepirkuma procedūrā.
13. LĒMUMA PIEŅEMŠANA UN PAZIŅOŠANA
13.1. Komisija lēmumus pieņem ar vienkāršu balsu vairākumu. Ja Komisijas locekļu balsis sadalās līdzīgi, izšķirošā ir Komisijas priekšsēdētāja balss. 
13.2. Komisija atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Konkursa nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju. 
13.3. Komisija 3 (trīs) darba dienu laikā vienlaikus informē visus Pretendentus par pieņemto lēmumu attiecībā uz iepirkuma līguma slēgšanas tiesību piešķiršanu, nosūtot informāciju pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu pašrocīgi parakstītu dokumentu, vai nodod to personīgi Pretendentam. 
13.4. Ja iepirkuma procedūra ir izbeigta vai pārtraukta, Komisija 3 (trīs) darba dienu laikā vienlaikus informē visus Pretendentus par visiem iepirkuma procedūras izbeigšanas vai pārtraukšanas iemesliem un informē par termiņu, kādā Pretendents, ievērojot PIL 68. panta otrās daļas 1. vai 2. punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
13.5. Komisija, informējot par rezultātiem, ir tiesīga neizpaust konkrētu informāciju, ja ar to var kaitēt sabiedrības interesēm vai tādējādi tiktu pārkāptas piegādātāja likumīgās komerciālās intereses vai godīgas konkurences noteikumi. Pretendentam piedāvājumā jānorāda, kura informācija piedāvājumā satur komercnoslēpumu vai konfidenciālu informāciju (ja attiecināms). 
14. IEPIRKUMA LĪGUMS
14.1. Iepirkuma līgumu slēdz ne agrāk kā nākamajā darba dienā pēc nogaidīšanas termiņa beigām (PIL 60. panta septītā un astotā daļa), ja Iepirkumu uzraudzības birojā nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem. 
14.2. Iepirkuma līgumu slēdz, pamatojoties uz Pretendenta piedāvājumu un saskaņā ar Konkursa nolikuma noteikumiem un iepirkuma līguma projektu (Konkursa nolikuma 8. pielikums). 
14.3. Ja Pretendentam ir jautājumi vai iebildumi par Konkursa nolikumam pievienotā iepirkuma līguma projekta nosacījumiem, tie jāiesniedz rakstiski atbilstoši Konkursa nolikuma 5. punkta prasībām. Pēc minētā termiņa iebildumi par iepirkuma līguma projekta nosacījumiem netiks ņemti vērā. 
14.4. Iepirkuma līgums tiks slēgts tikai gadījumā, ja Pasūtītāja budžeta līdzekļi ir pietiekami.
14.5. Izraudzītajam Pretendentam 5 (piecu) darba dienu laikā pēc uzaicinājuma slēgt iepirkuma līgumu nosūtīšanas (uzaicinājums tiks nosūtīts pa elektronisko pastu) jāierodas Pasūtītāja juridiskajā adresē  slēgt iepirkuma līgumu vai minētajā termiņā jāpieprasa un jāveic elektroniska iepirkuma līguma parakstīšana.
14.6. Ja iepirkuma procedūras uzvarētājs ir piegādātāju apvienība, kura nav izveidojusies pēc savas izvēles kā pilnsabiedrība vai noslēgusi sabiedrības līgumu, iepirkuma līgums jāparaksta un jānosūta Pasūtītājam 10 (desmit) darbdienu laikā no Pasūtītāja uzaicinājuma parakstīt iepirkuma līgumu nosūtīšanas dienas, pirms tam (pēc iepirkuma procedūras uzvarētāja izvēles):
14.6.1. reģistrējot pilnsabiedrību Latvijas Republikas Uzņēmumu reģistra Komercreģistrā vai attiecīgās ārvalsts reģistrā, vai 
14.6.2. noslēdzot sabiedrības līgumu, kur par uzņemtajām saistībām atbild solidāri visi tie biedri, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par līguma izpildi. Pasūtītājam jāiesniedz sabiedrības līguma kopija.
14.7. Iepirkuma 1. daļā izraudzītajam Pretendentam 5 (piecu) dienu laikā pēc Pasūtītāja pieprasījuma pirms iepirkuma līguma noslēgšanas dienas, jāiesniedz Finanšu plūsmas grafiks un Būvdarbu izpildes laika grafiks atbilstoši Tehniskās specifikācijas (Konkursa nolikuma 1. pielikums) prasībām. Iepirkuma 2. un 3. daļā izraudzītajam Pretendentam  Finanšu plūsmas grafiks un darbu izpildes grafiks jāsaskaņo ar plānoto būvdarbu gaitu (Pasūtītājs nodrošina Pretendentus ar iepirkuma 1. daļas izraudzītā Pretendenta sniegto darbu izpildes plānu) un grafiki Pretendentam jāiesniedz saskaņošanai Pasūtītājam 5 (piecu) dienu laikā pēc Pasūtītāja pieprasījuma pirms iepirkuma līguma noslēgšanas dienas.
14.8. Ja Pretendents, kuram piešķirtas iepirkuma līguma slēgšanas tiesības, nenoslēdz iepirkuma līgumu Pasūtītāja noteiktajā termiņā, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu. 
15. KOMISIJAS TIESĪBAS UN PIENĀKUMI
15.1. Komisija ir tiesīga: 
15.1.1. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai Pretendents vai kompetenta institūcija papildina vai izskaidro dokumentus, kas iesniegti Komisijai;
15.1.2. ja Komisijai rodas šaubas par iesniegto dokumentu kopiju autentiskumu, tā pieprasa, lai Pretendents uzrāda dokumentu oriģinālu vai iesniedz apliecinātu dokumentu kopiju;
15.1.3. izziņas un citus dokumentus, kurus PIL noteiktajos gadījumos izsniedz kompetentās institūcijas, Komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīgumu;
15.1.4. lūgt, lai Pretendents vai kompetenta institūcija, papildina vai izskaidro dokumentus, kas iesniegti atbilstoši PIL 44., 46. panta prasībām. Ja Komisija pieprasa, lai Pretendents precizē iesniegto informāciju, tā nosaka termiņu, līdz kuram Pretendentam jāsniedz atbilde;
15.1.5. pārbaudīt sniegto informāciju; 
15.1.6. Pretendenta atlasei, piedāvājumu vērtēšanai un salīdzināšanai Komisija ir tiesīga pieaicināt ekspertu. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta Pretendenta izvēlē vai darbībā. Šo apliecinājumu eksperts pievieno atzinumam. Eksperts piedāvājumā ietverto un Pretendenta papildus sniegto informāciju drīkst izmantot tikai sava atzinuma sniegšanai. Ekspertam ir tiesības iepazīties ar piedāvājumiem, kā arī lūgt Komisiju pieprasīt no Pretendenta papildu informāciju, kas ir nepieciešama atzinuma sagatavošanai;
15.1.7. jebkurā brīdī pārtraukt iepirkuma procedūru, ja tam ir objektīvs pamatojums; 
15.1.8. pārtraukt iepirkumu, ja Pretendenta piedāvātā līgumcena pārsniedz Pasūtītāja finanšu iespējas un iepirkuma līgums nav realizējams nepietiekamu finanšu dēļ.
15.2. Komisijai ir pienākums:
15.2.1. nodrošināt Konkursa procedūras norisi un dokumentēšanu; 
15.2.2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem. 
15.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Konkursa nolikumu;
15.2.4. vērtēt Pretendentus un to iesniegtos piedāvājumus saskaņā ar PIL, citiem normatīvajiem aktiem un šo nolikumu, izvēlēties piedāvājumu vai pieņemt lēmumu par Konkursa izbeigšanu, neizvēloties nevienu piedāvājumu;
15.2.5. 3 (trīs) darba dienu laikā pēc lēmuma pieņemšanas informēt visus Pretendentus par pieņemto lēmumu iepirkuma procedūrā. 
16. PRETENDENTA TIESĪBAS UN PIENĀKUMI
16.1. Pretendents ir tiesīgs:
16.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
16.1.2. iesniegt iesniegumu par Konkursa nolikumu un Konkursa norises likumību (līdz iepirkuma līguma noslēgšanai) Iepirkumu uzraudzības birojam;
16.1.3. uzdot precizējošus jautājumus piedāvājuma sagatavošanai un iesniegšanai;
16.1.4. saņemt piedāvājuma sagatavošanai nepieciešamo dokumentāciju. 
16.2. Pretendentam ir pienākums:
16.2.1. sagatavot piedāvājumu atbilstoši Konkursa nolikuma prasībām;
16.2.2. konstatējot neprecizitātes vai pretrunas Tehniskā specifikācijā, Pretendents par to informē Komisiju. Komisija noskaidro atšķirību iemeslus un, sniedz atbildi precizējot būvdarbu sastāvu un apjomu, tādējādi nodrošinot visiem Pretendentiem vienādas prasības;
16.2.3. sniegt patiesu informāciju par savu kvalifikāciju un piedāvājumu;
16.2.4. sniegt atbildes uz Komisijas pieprasījumiem par papildu informāciju, kas nepieciešama Pretendentu atlasei, piedāvājumu atbilstības pārbaudei, salīdzināšanai un vērtēšanai;
16.2.5. segt visas izmaksas, kas saistītas ar piedāvājuma sagatavošanu un iesniegšanu;
16.2.6. noslēgt līgumu ar Pasūtītāju ne vēlāk kā 5 (piecu) darba dienu laikā pēc uzaicinājuma slēgt iepirkuma līgumu nosūtīšanas. 

